CELEX: 62013TN0260
Language: mt
Date: 2013-05-08 00:00:00
Title: Kawża T-260/13: Rikors ippreżentat fit- 8 ta’ Mejju 2013 — Ryanair Holdings vs Il-Kummissjoni

29.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/28
            
         Rikors ippreżentat fit-8 ta’ Mejju 2013 — Ryanair Holdings vs Il-Kummissjoni
   (Kawża T-260/13)
   2013/C 189/58
   Lingwa tal-kawża: l-Ingliż
   
      Partijiet
   
   
      Rikorrenti: Ryanair Holdings (Dublin, l-Irlanda) (rappreżentanti: G. Berrisch avukat, u D. Hull, Solicitor)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni Ewropea C(2013) 1106 finali, tas-27 ta’ Frar 2013, li tiddikjara amalgamazzjoni inkompatibbli mas-suq intern u mal-Ftehim ŻEE (Każ COMP/M.6663 — Ryanair/Aer Lingus III);
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed, li jallega li l-Kummissjoni wettqet żball billi ddeċidiet, u naqset milli turi b’mod suffiċjenti fid-dritt, li l-amalgamazzjoni, kif emendata mill-impenji offruti mir-rikorrenti, jostakolaw il-kompetizzjoni fis-suq komuni b’mod sinjifikattiv. Ir-rikorrenti ssostni wkoll li l-Kummissjoni kisret il-prinċipju ta’ proporzjnalità, il-prinċipju ta’ amministrazzjoni tajba u l-obbligu ta’ motivazzjoni.
   Insostenn tat-talbiet tagħha, ir-rikorrenti ssostni li l-Kummissjoni wettqet żbalji manifesti ta’ evalwazzjoni u kisret il-prinċipji msemmijin iktar ’il fuq fir-rigward (a) tal-impenji li jirrigwardaw it-trasferiment tal-operazzjonijiet ta’ Aer Lingus fuq 43 rotta li jikkoinċidu, lil Flybe Group plc; (b) l-impenji li jirrgwardaw ir-rotot Dublin-Londra, Cork-Londra, u Shannon-Londra; (ċ) l-impenji li jirrigwardaw l-operazzjonijiet ta’ Aer Arann fuq 43 rotta li jikkoinċidu fuq liema Flybe topera, u (d) l-impenji li jirrigwardaw ir-rotot li fuqhom il-Kummissjoni identifikat tħassib potenzjali dwar il-kompetitzzjoni.